《念奴娇 题陈其年乌丝词》
清代·徐釚

彼髯何也，吐乌丝小字、公然满幅。细嚼高吟三百遍，句句响过哀玉。

被冷香残，酒醒灯灺，最怕霜毫秃。而今绝妙，依稀燕泥梁屋。

却忆去岁春风，吴门绝句，数首江烟绿。谓与高人元叹说，许我香奁堪续。

吹裂银笙，拓残金戟，一任歌徵逐。何时斗酒，与君汎愁千斛。

作者简介：徐釚（qiú ）（1636～1708）清代词人。字电发，号虹亭、鞠庄、拙存，晚号枫江渔父。吴江（今属江苏苏州）人。康熙十八年（1679）召试博学鸿词，授翰林院检讨，入史馆纂修明史。因忤权贵，二十五年归里后，东入浙闽，历江右，三至南粤，一至中州。游历所至与名流雅士相题咏。康熙皇帝南巡，两次赐御书，诏原官起用，不肯就。卒年七十三。